Diari Oficial de la Generalitat Valenciana


Sumari del DOGV 8287, del 04-05-2018 (2018/3673)

RESOLUCIÓ de 29 de març de 2018, de la Direcció General d'Obres Públiques, Transport i Mobilitat, per la qual s'aproven definitivament els expedients d'informació pública i els mapes estratègics de soroll dels grans eixos viaris i grans eixos ferroviaris de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8287

Data del DOGV
:   04-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3673


Data del document
:   29-03-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 29 de març de 2018, de la Direcció General d'Obres Públiques, Transport i Mobilitat, per la qual s'aproven definitivament els expedients d'informació pública i els mapes estratègics de soroll dels grans eixos viaris i grans eixos ferroviaris de la Generalitat Valenciana. [2018/3673]  
En aplicació del que indica la Directiva 2002/49/CE, sobre avaluació i gestió del soroll ambiental, i de conformitat amb el que disposa la Llei 37/2003, de 17 de novembre, del soroll, les administracions competents elaboraran i aprovaran mapes estratègics de soroll corresponents a cada un dels grans eixos viaris i grans eixos ferroviaris.  
  
En concret, d'acord amb el que preveuen els articles 4.5.b i 5.4 del Decret 104/2006, de 14 de juliol, del Consell, de planificació i gestió en matèria de contaminació acústica, així com la disposició final primera del Decret 43/2008, d'11 d'abril, de modificació d'aquell, correspon l'elaboració, la revisió i l'aprovació dels mapes de soroll de les infraestructures viàries i ferroviàries, així com la seua informació al públic, a l'òrgan autonòmic amb competències en matèria d'ordenació d'infraestructures.  
Per Resolució de 26 de gener de 2018, del director general d'Obres Públiques, Transport i Mobilitat, s'han sotmés a informació pública, per un període d'un mes, els mapes estratègics de soroll dels grans eixos viaris i ferroviaris de titularitat de la Generalitat Valenciana, corresponents a la tercera fase d'aplicació de la Directiva 2002/49/CE. La dita resolució es va publicar en el Diari Oficial de la Generalitat Valenciana el 15 de febrer de 2018.  
Després del procés d'informació pública, la Subdirecció General de Mobilitat va emetre un informe raonat de les al·legacions presentades.  
En virtut del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, i de conformitat amb el que disposa el Decret 4/2018, de 26 de març, del president de la Generalitat, pel qual es resol la substitució de la titular de la Conselleria d'Habitatge, Obres Públiques i Vertebració del Territori, i es deleguen determinades atribucions, resolc:  
  
Primer  
Concloure el tràmit d'informació pública previst en la Llei 37/2003, de 17 de novembre, relatiu als mapes estratègics de soroll dels grans eixos viaris i ferroviaris de la Generalitat Valenciana.  
  
  
Segon  
Conformar l'informe d'al·legacions subscrit per la Subdirecció General de Mobilitat en què es dóna resposta raonada a les al·legacions presentades durant el període d'informació pública i notificar als al·legants la resposta esmentada.  
  
Tercer  
Estimar parcialment l'al·legació presentada per l'ajuntament d'Alfafar respecte de l'adscripció al terme municipal de diversos edificis, així com de l'estat d'ús d'un d'aquests.  
  
Quart  
Aprovar els mapes estratègics de soroll dels grans eixos viaris i ferroviaris de la Generalitat Valenciana, corresponents a la tercera fase d'aplicació de la Directiva 2002/49/CE, de 25 de juny de 2002, sobre l'avaluació i la gestió del soroll ambiental.  
  
Cinqué  
Informar la Direcció General del Canvi Climàtic i Qualitat Ambiental sobre aquesta resolució, a fi que ho pose en coneixement del ministeri corresponent.  
  
Sisé  
Publicar la present resolució, d'acord amb el que disposa l'article 60 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, Territori i Medi Ambient, en el termini d'un mes, comptador a partir de l'endemà de la notificació, d'acord amb el que estableix l'article 107.1 en relació amb el 114 i següents de la Llei 30/199, de 26 de novembre, de règim jurídic de les administracions públiques i del procediment administratiu comú modificada per la Llei 4/1999, sense perjuí que s'utilitze qualsevol altra via que es considere oportuna.  
  
Cosa que es fa pública perquè se'n prenga coneixement en compliment del que disposa l'article 22 de la Llei 37/2003, de 17 de novembre, del soroll.  
  
València, 29 de març de 2018.- El director general d'Obres Públiques, Transport i Mobilitat: Carlos Domingo Soler.